1985. DECEMBER 


ÁRA: 7,50 Ft 


Barlang- 
posta 


Kedves Gyerekek! 


Ebben a számunkban, a 13. oldalon találhat- 
játok a kertészverseny eredményhirdetését. Ta- 
vasztól őszig mi is veletek izgultunk: vajon ki- 
nek hogy megy a munka, hogyan fejlődnek a 
növényei? Örömmel nézegettük az ősszel be- 
küldött fényképeket, amelyeken óriás gyümöl- 
csök pompáztak, büszke kertészek mosolyog- 
tak, és olvastuk a figyelemmel, gonddal veze- 
tett naplókat meg a leveleket. Most a levelek- 
ből idézünk. 

, Nagy izgalmat jelentett nekünk a kertészverseny,. Ítt, 
a zempléni hegyek között hűvösebb az idő. Fóliasátorban 
keltettük a magvakat. A születésnapomon szüreteltük a leg- 
hosszabb és legkövérebb tököt. , 

BALOGH PETER" 


nHároméves kistestvérem is segített kapálni. 
TÓTH KATI" 


n Nagyon jólesett, amikor az én növényemről szedtünk ter- 
mést, és a családnak ízlett a belőlük készült étel. 


T. NAGY KÁROLY" 


u Nálunk a tanyán nagy baj történt. Bementek a kacsák 


a kertbe, és leették a kokocellát. Nagyon sírtunk a Tekló- 
val, ő most is sír, amíg én írok. LUKOVICZKY EDIT" 
nEgyszer elfelejtettem meglocsolni a növényeket. Azt 
hittem, elszáradnak. Gyorsan meglocsoltam őket, szeren- 
csére újra feléledtek. GEDEI ENIKŐ" 
, Két kokocellám még a budapesti OMÉK-on (Országos 
Mezőgazdasági Vásár és Kiállítás) is részt vett, mint ki- 
állított termék. TÓTH MARGIT ERIKA" 
n Anyukám salátát készített a kokocellából. Nagyon íz- 
lett mindenkinek, még a szomszédok is kértek belőle, 
SIKU ATTILA" 
"Mi új ételeket is találtunk ki, Különösen jól sikerült a 
kokocella-puffancs. Lereszeltük a kokocellát, fokhagymá- 
val, sóval, vegetával ízesítettük. 1-2 tojást ütöttünk bele, 


és annyi lisztet tettünk hozzá, hogy evőkanállal szaggat- 
ható legyen. Olajban kisütöttük, a tetejét tejföllel meglo- 


csoltuk, SULYOK EDINA" 
,Ha nem nyerek, akkor is köszönöm ezt a nyári él- 
ményt! HORVÁTH ÉV!" 


Igaza lehet Évinek, jólesett a munka, finom 
volt az étel, így hát mindannyian nyertünk. 
Kellemes, eredményes kertészkedést kívánunk 
kedves olvasóinknak az új évben is! 


Dörmögőék 

KOVÁCH KORNÉL ETT -szüret I 
rajza TÓTH KATALIN rajza 


Októberi számunk rejtvényeit azok 
oldották meg jól, akik 9 mézesüveget és 
5 labdát rajzoltak Dörmögőnek. 

A többi rejtvény megfejtése : 

A virágok közül a tavirózsa kínálta 
a legtöbb virágport. 

A makkot a mókus vitte haza, a mor- 
zsát a hangya, a gabonát a hörcsög. 

Jutalmat nyertek: Árvai Kata, Heves 
— Balázs László és Anikó, Hetzmann 
András, Szalkai Réka, Szinay Dóra, Tóth 
Kovács András, Budapest — Bandi And- 
rás, Siófok — Bújdosó András, Szolnok 
— Fúrth Mária, Somogydöröcske — 
Fülep Ildikó, Sopron — Gombos Róbert, 
Molnár Gyula, Vigh János, Gyula — Hor- 
váth Balázs, Tengelic — Horváth Zsu- 
zsanna, Somogyvár — Kovács Andrea, 
Miskolc — Lengyel Andrea, Győr — 
Magony Eszter, Mindszent — Mészáros 
Edina, Alsóvadász — Nagy Róbert, Bak- 
talórántháza — Németh István, Szom- 
bathely — Pozsgai Tamás, Mohács — 
Pulai Andrea, Écs — Simon Ágota, Gyön- 
gyös — Simon Csaba, Debrecen — $za- 
Iai Ede, Kiskunhalas — Általános Iskola 
1. osztálya, Balatonkeresztúr — Gyer- 
mekváros 1. a osztálya, Berettyóújfalu — 
Kisegítő Iskola 1. osztálya, Sarkad. 


MEGSÚGJUK, hogy két kisfiú: Öcsi 
és Bátyó hóembert akar építeni. Sike- 
rül-e? Kiderül következő számunkból. 


MADÁR ESZTER rajzai 


egy 


Sa SZ 


Az óvodában a lányok újabban azt szeretik, 
ha a fiúk udvarolnak nekik. Én is szívesen udva- 
rolnék, csak nem tudom, hogyan kell. 

Megkérdeztem anyukámat. Ő azt ajánlotta, 
szerezzek örömet az illetőnek, beszélgessek 
vele kedvesen. Sajnos ez lehetetlen, mert pél- 
dául az illető nem áll szóba velem. Ugyanis meg- 
vertem a múltkor. Nem akarta megenni a süte- 


dadc- 


ményt, amit neki vittem, hogy örömet szerez- 
zek. Anyukám ebből rögtön tudta, hogy Ho- 
molya Ritának akarok udvarolni. Azt tanácsol- 
ta, figyeljem, mit gyűjt, hátha azzal kiengeszte- 
lem. Megfigyeltem. Papírszalvétát gyűjt. Anyu- 
kám segíteni akart nekem az udvarlásban, és 
amikor vendégségbe mentünk, mindig eltett 
egy szalvétát. Elég csúnya szalvéták voltak. 
Úgyhogy én inkább elvittem mindenhonnan 
egy kiskanalat. Gondoltam, majd rábeszélem 
Homolya Ritát, gyűjtsön inkább kanalat. Már 
négy szép kiskanalam volt, amikor anyukám ész- 
revette a dolgot. És vissza kellett vinnem min- 
det, mielőtt még udvarolhattam volna Homo- 
lyának. 

Szerencsére éppen szerda lett. Szerdánként 
dédikéhez megyek óvoda után, hogy örülhes- 
sen nekem. Mindig ott van Sebő bácsi is a szom- 
szédból. Dédike neki is nagyon örül. Mert Se- 
bő bácsi szájharmonikán játszik nótákat a ked- 
véért. Dédike meg fütyörész. 

Kölcsönkértem Sebő bácsitól a szájharmoni- 
kát és másnap belefújtam a Homolya Rita fü- 
lébe. Ő előbb nagyot sikított. Aztán meg dicse- 
kedett. Mert a többi lánynak nem muzsikál 
senki az óvodában. 

Meglehet, hogy Homolya is akar udvarolni 
nekem. Mert tegnap hozott ajándékba egy do- 
bot. Azt mondta, látja, hogy szeretem a hang- 
szereket. Én még nem tudom, hogy szeretem-e, 
de anyukám utálja, az biztos. Megmondta. Az ő 
kedvéért aztán a spejzba járok dobolni. Csak 
dobolgatok ott magamban. És közben Homo- 
lyára gondolok. 


MAJTÉNYI ERIK 


Fiatal volt, 
a csúcson állt, 
megért vagy ezer 
éjszakát. 
Tél után várta 
a tavaszt, 
nyáron is nőtt 
vagy két araszt. 
J Ősszel dühödten 
I rázta a szél, 
fehérbe vonta 
talpig a tél — 
alatta hómező, 
őz-nyomok, 
felette csillag 
csillogott. 
Most mind-mind 
lejjebb költözött, 
ott csillog 
ágai között, 
Most pilleszárnyú 
rezzenő 
fényekkel ékes 
a kis fenyő. 
Mintha a 
csillagos eget 
villantanák 
az ághegyek, 
temérdek apró 
fény körét, 
szemek csillanó 
örömét. 


KOLTAI ÉVA rajzal 


Me. 


KÁNYÁDI SÁNDOR 


Aki fázik 


Aki fázik, vacogjon, 
fújja körmét, topogjon, 
földig érő kucsmába, 
nyakig érő csizmába, 
burkolózzék bundába, 
bújjon be a dunyhába, 
üljön rá a kályhára — 
mindjárt megmelegszik. 


OSVÁT ERZSÉBET 


Köröskörül 
hótenger. 
Rajta három 
hóember. 

Oly egyforma 
mind a három, 
mint tojások 

a vásáron. 


Barátkoznak 
a varjakkal, 
a rigókkal, 
cinegével. 
Villanyokként 
világítnak 
sötét este, 
sötét éjjel. 
Hósubában 
sosem fáznak. 
Hógombócot 
vacsoráznak. 


MILOS MACOUREK 


KRÉTA 


Mikor megszülettetek, egészen kicsik volta- 
tok, aztán nőttetek, növögettetek, s mind na- 
gyobbak és nagyobbak lettetek. A krétákkal 
épp fordítva történik. Először nagyok, nyúlán- 
kok, de ahogy öregszenek, egyre kisebbek és 
kisebbek lesznek, s a végén csupán egy csöpp- 
nyi por marad belőlük. A por szétszóródik, s 
volt kréta, nincs kréta. De mielőtt egészen el- 
enyészik, még rácsodálkoznak, és birtokukba 
veszik a gyerekek. Furcsa, de a gyerekek a kis 
krétákat jobban kedvelik, mint a nagyokat. 
Ez a hajlandóság, ez a szeretet kölcsönös. A kis- 
gyerekeket valami különös barátság fűzi az 
öreg krétákhoz. 

Először ott fekszik a kréta a papírdobozban, 
a többi nagy krétával együtt, fekszik, s arról 
ábrándozik, hogy milyen pompás dolgokat raj- 
zol majd az életben. Annyi mindent szeretne, 
annyi kívánsága van, hogy felsorolni sem győz- 
né őket. Tengert szeretne rajzolni, világítóto- 
ronnyal és hajóval, mely a láthatár szélén úszik, 
krétaszirtek között; meg a napot szeretné le- 
rajzolni, amint a tenger kékjében tükröződik; 
fellobogózott léghajót, amint egy krétafehér 
felhőcske mellett repül el, magasan a háztetők 
és a filagóriás kertek felett; virágokat szeretne 
rajzolni; nagy, lebegő ernyőt; alagutat, mely- 


ből előrobog a vonat, és fehér lepkéket. Ilyes- 
miről álmodik a nagy kréta, s alig várja, hogy 
mindezt sorban lerajzolhassa. 

De jönnek az emberek, kiveszik a dobozból, 
s háromszögeket meg négyszögeket rajzolnak 
vele, betűket és számokat irkálnak, aztán me- 
gint téglalapokat, körcikkeket és érintőket s 
számokat, számokat, számokat. . . A kréta meg 
azt gondolja magában: , Sebaj, nem tart örök- 
ké, majd csak jön egyszer valaki, s akkor aztán 
rajzolok egy nagy madárrajt, fellobogózott 
léghajót felhőstül, tengert világítótoronnyal és 
hajóval, meg lepkéket, filagóriás kertet, csak 
türelem — gondolja a kréta —, biztos, hogy 
jön egy ilyesvalaki, előttem az egész élet." 

De folyton jönnek az emberek, s a négyszö- 
geknek, betűknek, számoknak nem akar vége 
szakadni. A kréta meg egyre kisebb és kisebb, 
érzi, hogy fogy, hogy lassan szétporlik, s hogy 
sohasem rajzol már tengert, fákon ülő madara- 
kat, léghajót sem, mely a fehér felhő mellett 
repül el. 

De azért biztatja magát: , Van még idő, nem 
vagyok még egészen kicsi, rajzolhatok még va- 
lamit az életben, nem szabad elveszítenem a fe- 
jemet, vannak nálam kisebb kréták is, akik még- 
is reménykednek." 

De elérkezik az a nap, amikor a krétából egy 
olyan kicsi golyó marad, amit már szinte kéz- 
ben sem lehet tartani, egy szerencsétlen kis 
krétagolyó, mely életében annyi számot és be- 

tűt írt le, annyi négyzetet, háromszöget és tég- 
lalapot rajzolt a táblára, és egyetlenegy fellobo- 
gózott léghajót sem, egy kis krétagolyó, ame- 
lyik nagyon csendesen azt mondja magában : ,, 
legalább egy fehér felhőcskét, legalább egyet- 
lenegy fehér pillangót!" 

Ekkor már olyan nagyon kicsi, hogy ügyet 
sem vetnek rá. 

Mindenki egy másik, nagyobb krétát vesz ki, 
olyat, amellyel jobban lehet számokat és betű- 
ket írni, amellyel jobban lehet háromszögeket 
rajzolni. És akkor hirtelen megjelenik egy kéz, 
fogja a kis krétagolyót, és beteszi valahová, 
ahol koromsötét van. A kréta meg azt gondolja 
magában, itt a vég, elviszik, el a táblától, soha 
többé nem rajzol már semmit. S minden remé- 
nye szertefoszlik. 

De akkor hirtelen megint megjelenik a kéz, 
a kréta napvilágra kerül, gyerekzsivaj fogadja, 
s mielőtt felfogná, hogy a sötétség egy kis nad- 
rágzseb sötétje volt, valaki már rajzolni is kezd 
vele a napfényben fürdő járdára, fellobogózott 
léghajót, léghajót, mely messze repül, s a kis fe- 
hér krétagolyó lassan, boldogan átváltozik azzá 
a nagy, vidám léghajóvá, teljes egészében átvál- 
tozik, az utolsó szemig, s elrepül vele valahová 
nagyon-nagyon messze. 

Higgyétek el, valami különös barátság fűzi az 
öreg krétákat a kisgyerekekhez. 


Fordította és átdolgozta BOJTÁR ENDRE 

GYURCSÓ ISTVÁN 
Mese 


Volt egy király 
nem volt lova; 
nem volt 

udvari bolondja. 
Sem országa, 
sem hazája, 
sem egy árva 
katonája. 

Nem volt sarkantyús csizmája! 
(Nem is volt neki csizmája. ) 
Széllel bélelt palástja volt, 

de az IS: 

hol volt, 

hol nem volt. 

Koronáját elvesztette, 

kopasz fejét eső verte; 

náthás lett és tüsszögött. 

Nem evett csak sült tököt, 

azt is csak úgy néhanapján, 

s harapott hozzá ködöt. 

Ha hiszed, 

ha nem hiszed, 

nézz csak ki az ablakon, 

ott vágtat egy falovon. 


PETŐCZ ANDRÁS 


Dodó házasodik 


Van nekem egy bohócom: 
Lajosnak hívják. 

Van neki egy bohócfelesége, 
Jolánnak hívják. 

És persze itt vagyok én is: 
Dodónak hívnak. 


A papa meg a mama 

szeretik egymást. 

Lajosék meg szintén 

szeretik egymást. 

Én meg csak egymagam vagyok, enge 
mindenki szeret. 


Persze az lenne az igazán jó, 
ha ketten lennénk. 

Ha lenne tesóm, mi is 
szeretnénkegymást. 

Nem valami nagyon jó ilyen 
páratlanul. 


Viszont van nekem egy barátom a 
Csutorás Gergely. 

Azt hiszem, egyszer majd 
férjemül veszem. - 
Házasodni pedig a mesébe megyünk, hiszen" 
ő mindig ott van. éb 


Kertészverseny 1985 


Az idén több mint 5000 gyerek je- 
lentkezett a kertészversenyre; két- 
szer annyi, mint tavaly. Bizonyára tü- 
relmetlenül várják már azeredményt, 
amely itt következik. 


NAGYSÁG SZERINTI VERSENY 


A legnagyobb kokocelláról az egerlövői óvodások adtak 
hírt. ! méter hosszúra nőtt meg kertjükben a gyümölcs, így 
ők kapták a fődfjat. 

I. díjat nyertek azok a gyerekek, akiknek termése 90 cm- 
nél nagyobb lett: Radnai Katalin, Dubicsány — Pap Tamás, 
Sántos — Pusztai Erika és Judit, Dunaszeg — Molnár Szilvia, 
Budapest. A fényképen Radnai Katit láthatjátok. 

H. díjat kaptak azok, akik 80 cm-nél nagyobb kokocellát 
termeltek: Markó Róbert, Szombathely — Molnár Péter és 
Tamás, Tápiószecső — Sármezey Renáta, Budapest — Né- 
meti Mónika, Kisbér — Cser Julianna, Bélmegyer — Kiszely 
Anikó és Ági, Szarvas — Tonkó Gergely, Mágocs — Pintér 
Babett, Tata. 

II. díjat azok a gyerekek kaptak, akiknek a keze alatt 
70 cm-nél hosszabbra nőtt a gyümölcs : Herold Eszter, Győr 
— Botos János, Veresegyház — Szarka Renáta, Sopronkőhi- 
da — Versegi Krisztina, Ecser — Szabó Éva, Újszász — Bi- 
hari Tünde, Füzesgyarmat — Bencsik Katalin, Tura — Polják 
Anita, Békéscsaba — Zsugonits Gábor, Nagylózs — Nagy 
Beatrix, Debrecen — Kovács Mónika, Hódmezővásárhely — 
Ginál Tamás, Nemesnádudvar — Virág Tímea, Izsák — Kiss 
Gyula, Tápiószentmárton — Lénárt Henriett, Hódmezővá- 
sárhely — Magyar Olivér Erhard, Dunakiliti — Dudás Emese, 
Szuhakálló — Szalai Szilárd, Agyagosszergény — Harkai 
Attila, Ajka — Hudu Csaba, Törökszentmiklós — Mohi! Péter, 
Dunaharaszti — Toplenszky Tímea, Karcsa. 


MENNYISÉGI VERSENY 


1. dijasok, akik 300-nál is több kokocellát neveltek: 
Erdélyi Szabolcs, Polgárdi — Herter Márton, Mogyorósbá- 
nya — Lovasi Viktor, Budapest — Bódy Gabriella, Budapest 


— Miknyik Mihály, Tamás és Laci, Kardos — Mónus Lajos, 
Nádudvar. 


I. díjat nyertek azok a gyerekek, akik 200-nál több da- 
rabot termeltek: Braun Nóra, Mezőberény — László Tímea 
és Nikolett, Edelény — Nagy Richárd, Galgahévíz — Héri 
Zoltán, Szentes. 

IH. díjat pedig azoknak küldtünk, akik 100-nál többet 
szedtek le a bokraikról: Vilcsek József, Mátyásdomb — Al- 
mádi Csaba, Mezőkovácsháza — Gergelics Balázs, Pomáz — 
Csizmadia Judit Tünde, Biharkeresztes — Gyerkó Veronika, 
Egervár — Jarabin Edina, Gádoros — Valastyán Nóra, Győr 
— Koós Kata és Máté, Zirc — Bánhídi Noémi, Nagyoroszi — 
Halmosi Márton, Szabadszállás — Kecskeméti István, Her- 
nádnémeti — Mihálovics György, Bölcske — Lázár Gergő, 
Rád — Biczó Károly, Halogy — Boros Orsolya, Nagybárkány 
— Joó Ildikó, Győr-Ménfőcsanak — Demetrovits Krisztina, 
Budapest — Fekete Kristóf, Szeged — Tóth Angelika, Nyír- 
egyháza. 

Érdekes naplót készítettek a munkájukról: Kis Péter, Bu- 
dapest — Boda Boglárka és Zsuzsanna, Lábatlan — Németh 
Gabriella, Csongrád — Vágh Zsuzsanna és Károly, Diósjenő 
— Babodi Szilvia, Budaörs — Pálnik Csaba, Mindszent — 
Horváth Balázs és Zoltán, Tengelic. Ők és még sokan mások 
is kaptak jutalmat: könyvet, játékot vagy oklevelet szép, 
kitartó munkájukért. Minden jutalmat postán küldtünk el. 


Rengeteg fényképet kaptunk, három albumba ra- 
gasztottuk őket. A képek láttán úgy gondoljuk, hogy 
ebben a versenyben csak 
nyertesek vannak, mert 
megismertünk és meg- 
szerettünk egy új nö- 
vényt és a kertészke- 
dést. Következő szá- 
munkban bemutatunk al- 
bumainkból néhány jól 
sikerült képet. 


NYIKOLAJ SZLADKOV 


A róka és a nyúl 


— Mondd csak, miért olyan hosszú a füled? 
És miért olyan gyors a lábad? — kérdezte a ró-:7 
ka a nyulat. 7 a 

— Pontosan azért, amiért neked csendes a 
lépted és éles a fogad — felelte a nyúl. 


AN szarka és a nyúl 


— Nyulacska, mindenkitől azt hallom, hogy 
a nyárfa kérge szörnyen keserű. Te pedig, amint 
látom, mégis azt rágcsálod, és még csak nem is 
hunyorogsz tőle. 

— Ez azért van, kedves Szarka, mert én a 
nyárfakérget mindig harmadik fogásként fo- 
gyasztom. Az első fogás friss levegő, a második 
ugrándozás a hóban, így azután harmadik fo- 
" gásként a nyárfakéreg még a méznél is édesebb- 
nek tűnik. 

Fordította VISNYOVSZKI LÁSZLÓ 


GYÁRFÁS ENDRE 


— Nem elég a tűzrevaló — 
panaszolja Dörmi anyó. 

— Azaz: elég ha meggyújtják. 
Hozhatnátok bocsok, új fát! 


Elindul a három gyermek. 
Havas erdő felé mennek. 
Benn, az alvó tölgyek alatt 
szedegetik a gallyakat. 


— A suhángot, jaj, ne törd le! 
Szép sudár fa nő belőle — 
inti Bori bátyját, Bercit. 

— Jövőre is erdő lesz itt! 


Gyűlik már a rőzserakás. 
A jó munka: jó mulatás. 
Berci brummog: — Túl sok a fa! 
Hogyan viszünk ennyit haza? 
Marci, Bori, ejnye, ejnye, 

mért nem gondoltatok erre? 


— Mi vagyunk tán a hibásak? 
Inkább magadat hibáztasd! 
Összekapnak . . .ámde végül 


mind a három bocs péz őő 
--n  (Gü 


— Adhatok egy jó ötletet! — ; 

mondja Bori. — Figyeljetek! "7" 

Hazamegyünk fürgén-gyorsan, 

p WA nem süllyedünk el a hóban, 

Y sa a nagy szánkót s a kötelet 
idehozzuk, amint lehet. 


SÓTI KLÁRA rajzai 


Bori , talpraesett" tervét 
megvalósítják a medvék. 

A szánkójuk itt is van már 

a nagy halom száraz gallynál. 
Kötelükkel megkötözve 
szánra kerül mind a rőzse. 
Az erdőből lejtős az út, 
terhével a szánkó lefut. 
Bori, Berci, Marci csupán 
messze csúszkál a szán után. 


— Nahát! — csodálkozik Anyó. — 
Házhoz jön a tűzrevaló?! 


— Nagyfiú lett már a mi kis Sárkánygyere- 
künk! — mondta egy szép napon Anyja. — Itt 
az ideje, hogy születésnapi uzsonnára hívja meg 
a barátait! 


— Hívja csak őket! Úgyis olyan nehezen ba- 
rátkozik — helyeselt Apja. A városi nagy- 
mama is egyetértett a tervvel: 


— Majd én veszek neki olyan bársony cso- 
kornyakkendőt, hogy csinos legyen! 


— Azt már nem! — vetette ellene Apja —, 
vegye csak fel az új farmeröltönyt, amit kül- 
földről hoztam neki, s adjuk oda a kazettákat! 
Szóljon a zene, ha muri van Sárkányéknál! 


A falusi nagymama egy tál pogácsát sütött, és 

hozott frissen készült szederszörpöt. (Volt is 
vita róla. A Sárkánygyerek mindenáron kólát 
szeretett volna dobozosat, szívószállal. De ez- 
úttal Anyja nem engedett. Az kéne még csak! 
— mondta, és maradtak a szederszörpnél. 
Nem is bánták meg!) Volt szendvics is, meg 
ropi, meg diótorta — szépen feltálalva a fehér 
damasztabrosszal terített asztalon. Az asztal 
a szoba sarkában állt. A szoba közepén a csil- 
lárra Anyja vékony fonalakat erősített, külön- 
böző hosszúságúakat; mindegyiknek a végére 
összesodort papírlapot kötözött. 

— Tudod, ezekre vannak felírva a különböző 
játékok meg mókák. Majd mindig bekötjük 
valakinek a szemét, kezébe adunk egy ollót. 


SÁRKÁAÁNYÉKNÁL. 


És amelyik cédulát levágja, arról olvassuk a kö- 
vetkező játékot. 

— És mikor eszünk? 

— Bárki bármikor odamehet az asztalhoz 
szendvicsért vagy üdítőért, de a tortát csak ak- 
kor szeljük fel, amikor valaki ezt a fonalat vág- 
ja el, ni! Amelyikbe ezt a cédulát kötöm. — És 
megmutatta. Csakugyan, nagy betűkkel az volt 
ráírva, hogy TORTA, de a biztonság kedvéért 
még rá is rajzoltak egy tortát, gyertyákkal. 

— És mikor lesz a diszkó? — méltatlankodott 
a Sárkánygyerek. 

— Ha mindenáron táncolni akartok — moso- 
lyodott el Anyja —, akkor besodorjuk a tánc 
céduláját is. De figyelj csak ide, mennyi jó já- 


tékot írtam össze: , Sarokelnevezés", ,, Tűz- 
víz", ,Székfoglaló", , Hol szólsz, Jancsi", 
,Kicsoda-micsoda", ,Ne nézz hátra, jön a 
farkas!" Jó lesz? 

— Jó lesz — bólogatott a Sárkánygyereknek 
mind a hét feje. Csak a legszelídebb hajolt oda 
Anyjához bizalmasan : 

— Ugye, a csokornyakkendőt nem muszáj 
felvenni? 

— Ugyan már! — nevette el magát Anyja. 
— Jól belemelegedtek majd a játékba, és még a 
vadonatúj farmeröltöny is lekívánkozik rólad, 
meglásd. Majd inkább tavasszal, a jelmezbálon! 

— Akkor jó. Most már várhatjuk a vendége- 


jé; (1. dm) 


Mi az? 


Kinn kemény, akár a kő, 
Elolvad, ha a házba jő. 


(dps2s9f) 


KERÉKGYÁRTÓ JÁNOS 

I Öt kis testvér 

! nagyon fázik, 
esőben is 
bőrig ázik, 
de felvesznek valamit, 
ne fázzanak. . . 
— Ugyan mit? 

(nAszsay) 


HOL A H HANG? 


Misu most lépett be az ajtón. Hógolyózott, pirosra csípte ke- 
zét a hideg. Fújja, melegíti, dörzsöli. — Hú, de hideg volt kint! 

Képzeld, hogy a te kezed is hideg! Lehelj rá, és mondd: 
Hhhh! Hhhh! 

Nézd meg a képeket, és mondd el jó hangosan, mit ábrázol- 
nak! Keresd meg a szavakban ugyanazt a h hangot, amellyel a 
kezedet lehelted! Hol hallod: a szó elején, a közepén vagy a 
végén! Minden kép alatt három színes négyzetet látsz. Jelöld 
meg ---tel minden kép alatt a h hang helyét, a három színes 
négyzet egyikében! Rajzold le sorban a megjelölt színes négy- 
zeteket, és küldd el rajzodat Dörmögőnek! 


MANÁD ESZTER paizzni 


Tetszenek ezek a fenyőfadíszek ? Ha szeretnél hasonlókat készíteni, lapozz a következő 


oldalra! 


! főabák szaloncukorból Bizonyára maradt néhány szem szaloncukrod 


a télapócsomagból. Kedves meglepetés vagy 
karácsonyfadísz készülhet belőle. 

Hajtsd félbe hosszában egy szaloncukor pa- 
pírját: ebből lesz a baba copfja. Arcát festheted 
textilre vagy papírra; lehet kör, szív vagy más 
alakú is. Fess rá szemet, szájat, és csak ezután 
ragaszd rá a , hajat". Ha fényes kötözőszállal 
vagy lamettával függeszted fel, különösen mu- 
tatós lesz. Kpt) különféle fejeket látsz; 


£ 


találj ki te is újabb 


Penyőfadíszek kekszből 


Olcsó háztartási kekszből is készülhetnek mókás fenyőfadíszek, ajándékok. Annyi változatuk 
lehet, ahány családtagnak, ismerősnek szánod őket: kihez, mi illik. Anyukádnak például virágot, 
apukádnak órát, nagymamának szemüveget, iskolás testvérednek baglyot festhetsz a kekszre. 
Persze a legjobban akkor sikerül "ha magad találod ki, hogy mi legyen rajta. Ha 9, vijlál 
fűzd 4 ű az apró lyukak egyikáíét Vigyázat, MiGBkÖstaéni nem szabad! 


EMLÉKEZTETŐ 
7 té új ; szülőknek, nagyszülőknek 
Tésztafigurák Vékony drótdarabokat haj- Folyóiratunk — oldalszá- 


lítgass meg különböző alakúra, mozásának alapszíne (a 


ZO e közlés ; ÉEORT E BÁL ezet dominóké) mindig azt 
! £ 
és fűzz rájuk csillagtésztát! Fehéren is szépen mutatnak a mutatja, hogy milyen 


fán, de még érdekesebbek, ha begestéd a csillagokat. korú —— gyermekeknek 


, ajánljuk írásainkat. 
e Piros alapszín: 3—4 éve- 


seknek; 

0 kék alapszín: 5—6 éve- 
seknek; 

O sárga alapszín: első osz- 
tályosoknak; 


O fehér alap: mindenkinek. 

ZELK ZOLTÁN 


A boldogság 


A boldogság, az bársony, 
ölébe vesz, elaltat, 
ringat és sose faggat. 

Az öröm gidalábon 

ugrik a lány nyomába — 
a bánat mindig sánta. 
Nem járok már bícegve, 
ugrálok kecskelábon — 
az út alattam bársony! 

EZ A MELLÉKLET, 


EMELD KI 
ALAPBÓL! 


A szarvas törzsét bizonyára könnyen körülvá- 
god, meg is hajtogatod a szaggatott vonalak mentén. 
A többi forma elkészítéséhez kérd az idősebbek se- 
gítségét! 

A róka és a szarvas feje mellett hajtsd kétfelől 
hátra a nyakat, ragaszd egy kis darabon a fej hátolda- 
lához (a pöttyözött részeken), aztán erősítsd szár- 
nyas kapoccsal a törzshöz! 

A nyulacska lábait hajtsd kétfelől előre, aztán a 
vízszintes, szaggatott vonalon kifelé, így nem dől el. 
Hátrahajtott farka is segíti a támaszkodásban. 

Medve koma a világoskék téglalapon ül. Lábait 
a nyúléhoz hasonlóan hajtsd előre; törzsét, mellső 
lábait pedig a pöttyözött részeken ragaszd egymás- 
hoz képünk szerint! 


Ce 
we va 
jöv4s : 


